Държавен вестник, бр. 101, 2010 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  101
(5) Националната здравноосигурителна каса 
заплаща извършените медико-диагностични дей­
ности, изискани от ЛКК.
Чл. 8. Националната здравноосигурителна каса 
заплаща на изпълнител на ИДП след проверка 
по фактура, спецификация и изискваните отчетни 
документи. Денталната помощ, оказана на осигу­
рени в други държави лица, се отчита на отделна 
фактура, придружена със съответните финансово-
отчетни документи, първични документи, копие 
от удостоверителния документ за право на обез­
щетения в натура в случай на болест, майчинство, 
трудови злополуки или професионални заболявания 
и „Декларация при ползване от осигурени лица на 
права на спешна и неотложна помощ от пакета 
на НЗОК срещу представена ЕЗОК или удосто­
верение, временно заместващо ЕЗОК“.
Чл. 9. (1) Изпълнителите на ИДП, сключили 
договор с НЗОК, представят ежемесечни отчети 
за дейността си на Районна здравноосигурителна 
каса (РЗОК) по утвърден график до 3-ия работен 
ден на месеца, следващ отчетния.
(2) Районната здравноосигурителна каса из­
вършва плащанията до 30-о число на месеца, 
следващ отчетния.
Чл. 10. (1) Условия за плащане на ИДП са 
точно и правилно попълнените документи съгласно 
настоящите условия.
(2) Районната здравноосигурителна каса не 
заплаща по настоящия ред за извършени дейности 
от изпълнител, ако те не са отчетени до 3-тия 
работен ден на третия месец, следващ отчетния, а 
за ИДП, отчитащи медико-диагностична дейност, 
на втория месец, следващ отчетния.
Чл. 11. При нарушена структура на файла, воде­
ща до невъзможност за обработка на електронния 
отчет по вина на ИДП, РЗОК връща електронния 
отчет на ИДП. Изпълнителят на дентална помощ 
коригира електронния отчет в сроковете по На­
ционалния рамков договор (НРД).
Чл. 12. При констатиране на неправилно 
попълнени данни и/или грешки, установени при 
обработката на електронните отчети, РЗОК инфор­
мира изпълнителите на дентална помощ с писмени 
указания за необходимите корекции и допълнения. 
Дължимата сума се заплаща след уточняване на 
данните в определения срок.
Чл. 13. (1) При необходими корекции и допъл­
нения на финансово-отчетните документи НЗОК 
връща фактурата и спецификацията към нея на 
ИДП с писмени указания за необходимите корек­
ции и допълнения, но не по-късно от 15-о число 
на месеца на отчитане. В срок до 3 работни дни 
ИДП се задължава да представи фактурата с кре­
дитно/дебитно известие към нея и спецификацията 
към тях. В случай на отказ от страна на ИДП за 
корекции и допълнения фактурата с кредитно/
дебитно известие към нея и спецификацията се 
придружават от отказ на ИДП, предоставен в 
писмена форма.
(2) Средствата се превеждат на ИДП до 7 
работни дни след получаване на коригираните 
документи.
(3) Ако исканите поправки не се извършат 
до края на втория месец, следващ отчетния, на 
изпълнителя не се заплаща по този ред.
Чл. 14. Плащанията се извършват в левове по 
банков път по обявена от ИДП банкова сметка.
Чл. 15. (1) За неверни данни, посочени в отчетите 
и справките, изискуеми по договора, ИДП носят 
отговорност съгласно условията на този договор.
(2) Отговорност не се търси и амбулаторни­
те листове се коригират от ИДП в момента на 
отчитането, в случай че при приемането им се 
установяват следните фактически грешки:
а) сгрешен код на дейност при правилно по­
пълване на диагноза и извършена дейност;
б) неточно посочен номер и дата на амбула­
торния лист;
в) липса или грешен личен професионален 
код на ИДП при вярно изписани трите имена на 
лекаря по дентална медицина;
г) липса или грешен ЕГН на ЗЗОЛ в амбу­
латорния лист при вярно изписани трите имена 
на ЗЗОЛ.
Чл. 16. Когато РЗОК не заплати на ИДП из­
вършените дейности в сроковете, определени с 
договора с ИДП, тя дължи на изпълнителя законна 
лихва за просроченото време.
Чл. 17. (1) Представителите на Българския 
зъболекарски съюз (БЗС) и НЗОК ежемесечно 
наблюдават и анализират изпълнението на бюджета 
за годината в частта на здравноосигурителните 
плащания за извънболнична дентална помощ.
(2) Когато очакваното изпълнение на бюджета 
към 30 юни на съответната година надхвърля с 
повече от 25 на сто половината от предвидените 
в Закона за бюджета на Националната здравно­
осигурителна каса за 2011 г. средства за заплащане 
на извънболничната дентална помощ, в срок до 
20 юни НЗОК и БЗС извършват корекция в це­
ните на денталните дейности по чл. 1 и 2, така 
че очакваният разход по бюджета за дентална 
помощ до края на годината да не се отклонява с 
повече от 10 на сто.
(3) Когато очакваното изпълнение на бюджета 
към 30 юли на съответната година надхвърля с 
повече от 22 на сто от предвидените за седемте 
месеца в Закона за бюджета на Националната 
здравноосигурителна каса за 2011 г. средства за 
заплащане на извънболничната дентална помощ, в 
срок до 20 юли НЗОК и БЗС извършват корекция 
в цените на денталните дейности по чл. 1 и 2, така 
че очакваният разход по бюджета за дентална 
помощ до края на годината да не се отклонява с 
повече от 10 на сто.
(4) Когато очакваното изпълнение на бюджета 
към 30 август на съответната година надхвърля 
с повече от 18 на сто от предвидените за осемте 
месеца в Закона за бюджета на Националната 
здравноосигурителна каса за 2011 г. средства за